Za ovu sam zadaću odabrala tri uzorka za koje sam smatrala kako najbolje odgovaraju realizaciji zadaće. Spomenuti uzorci su Observer, Memento i Chain of responsibility. Memento je implementiran nad objektima Parovi i RangLista budući da su oni ključni elementi zadaće jer moramo pamtiti njihova stanja kako bi ih kasnije mogli ispisati, stoga ujedno postoje i dva mementa posebno za objekt Parovi a posebno za objekt RangLista, budući da parove imamo za svako kolo dok rang listi možemo imati manje nego što je to bilo kola zbog uvjeta da se arhivira stanje rang liste samo kada dođe do neke promjene. Chain of responsibility sam postavila nad objektom klub zbog uvjeta da se prilikom ispadanja iz natjecanja klub obavještava o istom, budući da mi u ovom slučaju nije odgovarao Observer zbog samo jednog tipa objekta, te da se ujedno i samo jedan objekt mijenja s obzirom na obavijest, a ne više različitih istovremeno. Observer sam stoga implementirala nad objektima Parovi i RangLista jer se oni po završetku kola istovremeno mijenjaju, na različite načine (vodeći se prema prikazu Observera s predavanja).

